**Közfeladat**

A *közfeladat* a szigorú törvényi definíció szerint olyan állami vagy önkormányzati feladat, amit valaki **közérdekből, haszonszerzési cél nélkül végez**, a jogszabályban leírt követelményeknek és feltételeknek megfelelve.

A *közfeladat* tágabb értelemben minden olyan tevékenység, amit az állami szervek úgy végeznek, hogy az **a társadalom tagjaira hatással van**. Ezek tehát olyan feladatok és szolgáltatások, amelyek a **közérdeket szolgálják**, és megvalósításuk **csak társadalmi összefogással lehetséges**. Közfeladatot ellátó szervezetek például a kórházak, a földhivatalok, az iskolák, a fogyasztóvédelmi szervezet stb.

A fentieken kívül olyan **önkormányzati ügyek** is közfeladatnak számítanak, mint például a településüzemeltetés (pl. közvilágítás, útfenntartás, helyi tömegközlekedés, parkolás), a köztisztaság fenntartása (pl. úttakarítás, szemételszállítás, rovarirtás), a kulturális szolgáltatások (pl. könyvtár) stb.

Bővebben:

* [Büntető Törvénykönyv 459. § 12. pont (Jogtár)](https://net.jogtar.hu/jogszabaly?docid=a1200100.tv)
* [2011. évi CLXXXIX. törvény 13. § (Jogtár)](https://net.jogtar.hu/jogszabaly?docid=a1100189.tv)

**13. §**(1)[**\***](https://net.jogtar.hu/jogszabaly?docid=a1100189.tv#lbj3id31c7) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

9. lakás- és helyiséggazdálkodás;

13. helyi adóval, gazdaságszervezéssel és a turizmussal kapcsolatos feladatok;

19. hulladékgazdálkodás;6